ddrg/super_eurlex huggingface dataset:
11957E124

Συνθήκη περί ιδρύσεως της Ευρωπαϊκής Οικονομικής Κοινότητος, Μέρος τρίτο - Η πολιτική της Κοινότητoς, Τίτλος ΙΙΙ - Η κοινωνική πολιτική, Κεφάλαιο 2: Το Ευρωπαϊκό Κοινωνικό Ταμείο, Άρθρο 124
Αρθρο 198.

Το Συμβούλιο ή η Επιτροπή οφείλουν να ζητούν τη γνώμη της Οικονομικής και Κοινωνικής Επιτροπής στις περιπτώσεις που προβλέπει η παρούσα συνθήκη. Δύνανται να ζητούν τη γνώμη της σε κάθε περίπτωση που το κρίνουν σκόπιμο.

Αν το Συμβούλιο ή η Επιτροπή το κρίνουν αναγκαίο, τάσσουν στην Οικονομική και Κοινωνική Επιτροπή προθεσμία δέκα τουλάχιστον ημερών για να υποβάλει τη γνώμη της· η προθεσμία υπολογίζεται από τη γνωστοποίηση στον πρόεδρο της επιτροπής αυτής. Μετά την πάροδο της προθεσμίας η έλλειψη της γνώμης δεν εμποδίζει το Συμβούλιο ή την Επιτροπή να ενεργήσουν.

Η γνώμη της Οικονομικής Επιτροπής και η γνώμη του αρμοδίου ειδικευμένου τμήματος, καθώς και πρακτικά των συσκέψεων, διαβιβάζονται στο Συμβούλιο και στην Επιτροπή.
ρθρο 15

1. Οι εισαγωγές αφρύκτου καφέ στην Ιταλία και στις χώρες Μπενελούξ αφ’ ενός, καθώς και μπανανών στην Ομοσπονδιακή Δημοκρατία της Γερμανίας αφ’ ετέρου, προελεύσεως τρίτων χωρών, απολαύουν δασμολογικών ποσοστώσεων κατά τους όρους που καθορίζονται στα προσαρτημένα στην παρούσα σύμβαση πρωτόκολλα.

2. Αν η σύμβαση λήξει πριν συναφθεί νέα συμφωνία, τα Κράτη μέλη, εν αναμονή της νέας αυτής συμφωνίας για τις μπανάνες, το κακάο εις βαλάνους και τον άφρυκτο καφέ, απολαύουν δασμολογικών ποσοστώσεων που ανταποκρίνονται στους δασμούς που εφαρμόζονται κατά την έναρξη του δευτέρου σταδίου και ίσων προς τον όγκο των εισαγωγών προελεύσεως τρίτων χωρών κατά τη διάρκεια του τελευταίου έτους για το οποίο υπάρχουν διαθέσιμες στατιστικές.

Οι ποσοστώσεις αυτές αυξάνονται, όταν συντρέχει περίπτωση, ανάλογα με την αύξηση της καταναλώσεως στις χώρες εισαγωγής.

3. Τα Κράτη μέλη που απολαύουν δασμολογικών ποσοστώσεων ανταποκρινομένων στους δασμούς που εφαρμόζονται κατά την έναρξη της ισχύος της συνθήκης, βάσει των πρωτοκόλλων περί των εισαγωγών αφρύκτου καφέ και μπανανών προελεύσεως τρίτων χωρών, έχουν το δικαίωμα να διατηρήσουν γι’ αυτά τα προϊόντα, αντί του προβλεπομένου στην προηγούμενη παράγραφο καθεστώτος, τις δασμολογικές ποσοστώσεις αυτές στο επίπεδο που ήταν κατά την ημερομηνία λήξεως της συμβάσεως.

Οι ποσοστώσεις αυτές αυξάνονται, όταν συντρέχει περίπτωση, κατά τους όρους της παραγράφου 2.

4. Η Επιτροπή καθορίζει, κατόπιν αιτήσεως των ενδιαφερομένων κρατών, την ποσότητα των προβλεπομένων στις ανωτέρω παραγράφους δασμολογικών ποσοστώσεων.
Αρθρο 28.

1. Η Τράπεζα έχει σε κάθε Κράτος μέλος την ευρύτερη δυνατή νομική ικανότητα που αναγνωρίζεται από τις εθνικές νομοθεσίες σε νομικά πρόσωπα· δύναται ιδίως να αποκτά και να διαθέτει κινητή και ακίνητη περιουσία και να παρίσταται ενώπιον δικαστηρίου.

(Η δεύτερη παράγραφος κατηργήθη από το άρθρο 28 δεύτερη παράγραφος της συνθήκης συγχωνεύσεως)

[Βλέπε άρθρο 28 πρώτη παράγραφος της συνθήκης συγχωνεύσεως που έχει ως εξής:

Οι Ευρωπαϊκές Κοινότητες απολαύουν, στην επικράτεια των Κρατών μελών, των αναγκαίων προνομιών και ασυλιών για την εκπλήρωση της αποστολής τους, υπό τους όρους που καθορίζονται στο πρωτόκολλο το οποίο προσαρτάται στην παρούσα συνθήκη. Το αυτό ισχύει και για την Ευρωπαϊκή Τράπεζα Επενδύσεων.]

2. Τα περιουσιακά στοιχεία της Τραπέζης δεν υπόκεινται σε οποιαδήποτε επίταξη ή απαλλοτρίωση, υπό οποιαδήποτε μορφή.
Αρθρο 131.

Τα Κράτη μέλη συμφωνούν να συνδέσουν με την Κοινότητα τις μη ευρωπαϊκές χώρες και εδάφη που διατηρούν ιδιαίτερες sw]seir με το Βέλγιο, τη Δανία(*), τη Γαλία, την Ιταλία, τις Κάτω Χώρες και το Ηνωμένο Βασίλειο(**). Αυτές οι χώρες και τα εδάφη, που αναφέρονται ακολούθως ως «χώρες και εδάφη», απαριθμούνται στο παράρτημα IV της παρούσας συνθήκης.

(*) Οι λέξεις «τη Δανία» έχουν προστεθεί από το άρθρο 2 της συνθήκης περί της Γροιλανδίας.

(**) Η πρώτη πρόταση, εκτός από τις λέξεις «τη Δανία», όπως τροποποιήθηκε από το άρθρο 24, παράγραφος 1 της πράξεως προσχωρήσεως Δαν./Ιρλ./Ην.Βασ. στη διατύπωση που προκύπτει από το άρθρο 13 της ΑΠ ΠΠ Δαν./Ιρλ./Ην.Βασ.

Σκοπός της συνδέσεως είναι η προώθηση της οικονομικής και κοινωνικής αναπτύξεως των χωρών και εδαφών και την δημιουργία στενών οικονομικών σχέσεων μεταξύ αυτών και της Κοινότητας στο σύνολό της.

Σύμφωνα με τις αρχές που διατυπώνονται στο προοίμιο της παρούσης συνθήκης, η σύνδεση οφείλει κατά πρώτο λόγο να εξυπηρετεί τα συμφέροντα των κατοίκων των χωρών και εδαφών αυτών και να προάγει την ευημερία τους, ώστε να οδηγηθούν στην οικονομική, κοινωνική και μορφωτική ανάπτυξη που επιδιώκουν.
Συνθήκη περί ιδρύσεως της Ευρωπαϊκής Οικονομικής Κοινότητος, Μέρος έκτο - Γενικές και τελικές διατάξεις, Άρθρο 233





Αρθρο 233. Η παρούσα συνθήκη δεν εμποδίζει την ύπαρξη και ολοκλήρωση των περιφερειακών ενώσεων μεταξύ Βελγίου και Λουξεμβούργου καθώς και μεταξύ Βελγίου, Λουξεμβούργου και Κάτω Χωρών, εφ’όσον οι στόχοι των πριφερειακών αυτών ενώσεων δεν επιτυγχάνονται με την εφαρμογή της παρούσης συνθήκης.
Συνθήκη περί ιδρύσεως της Ευρωπαϊκής Οικονομικής Κοινότητος, Μέρος τρίτο - Η πολιτική της Κοινότητoς, Τίτλος ΙΙΙ - Η κοινωνική πολιτική, Κεφάλαιο 2: Το Ευρωπαϊκό Κοινωνικό Ταμείο, Άρθρο 123





Αρθρο 123. Για τη βελτίωση των δυνατοτήτων απασχολήσεως των εργαζομένων εντός της κοινής αγοράς και για την κατ’αυτόν τον τρόπο συμβολή στην ανύψωση του βιοτικού επιπέδου ιδρύεται, στο πλαίσιο των κατωτέρω διατάξεων, Ευρωπαϊκό Κοινωνικό Ταμείο, το οποίο θα έχει ως αποστολή να προωθεί εντός της Κοινότητος τις δυνατότητες απασχολήσεως και τη γεωγραφική και επαγγελματική κινητικότητα των εργαζομένων.
11957E217

Συνθήκη περί ιδρύσεως της Ευρωπαϊκής Οικονομικής Κοινότητος, Μέρος έκτο - Γενικές και τελικές διατάξεις, Άρθρο 217
ΑΡΘΡΟ 37.

1. Τα Κράτη μέλη διαρρυθμίζουν προοδευτικώς τα κρατικά μονοπώλια εμπορικού χαρακτήρα κατά τρόπο, ώστε με τη λήξη της μεταβατικής περιόδου να αποκλείεται, ως προς τους όρους εφοδιασμού και διαθέσεως, οποιαδήποτε διάκριση μεταξύ των υπηκόων των Κρατών μελών.

Οι διατάξεις του παρόντος άρθρου εφαρμόζονται σε κάθε οργανισμό με τον οποίο Κράτος μέλος, νομικά η πραγματικά ελέγχει, διευθύνει ή επηρεάζει αισθητά, άμεσα ή έμμεσα, τις εισαγωγές ή τις εξαγωγές μεταξύ των Κρατών μελών. Οι διατάξεις αυτές εφαρμόζονται επίσης και επί των κατά παραχώρηση κρατικών μονοπωλίων.

2. Τα Κράτη μέλη δε λαμβάνουν νέα μέτρα τα οποία είναι αντίθετα προς τις αρχές της παραγράφου 1 ή περιορίζουν την έκταση εφαρμογής των άρθρων των σχετικών με την κατάργηση των δασμών και των ποσοτικών περιορισμών μεταξύ των Κρατών μελών.

3. Ο ρυθμός των μέτρων που αναφέρονται στην παράγραφο 1 πρέπει να προσαρμοσθεί στην κατάργηση των ποσοτικών περιορισμών για τα ίδια προϊόντα που προβλέπεται από τα άρθρα 30 μέχρι και 34.

Σε περίπτωση που ένα προϊόν υπόκειται σε κρατικό μονοπώλιο εμπορικού χαρακτήρα σε ένα μόνο ή σε περισσότερα Κράτη μέλη, η Επιτροπή δύναται να επιτρέψει στα άλλα Κράτη μέλη να λάβουν μέτρα προστασίας, των οποίων καθορίζει τους όρους και τις λεπτομέρειες εφαρμογής για όσο χρόνο δεν έχει πραγματοποιηθεί η προσαρμογή που προβλέπεται στην παράγραφο 1.

4. Στην περίπτωση κρατικού μονοπωλίου εμπορικού χαρακτήρα που συνεπάγεται ρύθμιση, η οποία αποσκοπεί να διευκολύνει τη διάθεση ή την αξιοποίηση των γεωργικών προϊόντων, πρέπει να εξασφαλισθούν, κατά την εφαρμογή των κανόνων του παρόντος άρθρου, ισοδύναμες εγγυήσεις για την απασχόληση και το βιοτικό επίπεδο των ενδιαφερομένων παραγωγών, λαμβάνοντας υπόψη το ρυθμό των δυνατών προσαρμογών και των αναγκαίων εξειδικεύσεων.

5. Οι υποχρεώσεις των Κρατών μελών ισχύουν μόνον εφ’όσον συμβιβάζονται με τις υφιστάμενες διεθνείς συμφωνίες.

6. Η Επιτροπή προβαίνει, από την έναρξη του πρώτου σταδίου, σε συστάσεις για τον τρόπο εφαρμογής και το ρυθμό, σύμφωνα με τους οποίους πρέπει να πραγματοποιηθεί η προσαρμογή που προβλέπει το παρόν άρθρο.
Αρθρο 107.

(*) Νέα αρίθμηση του κεφαλαίου όπως ορίζεται από το άρθρο 20, παράγραφος 2 της ΕΕΠ

1. Κάθε Κράτος μέλος αντιμετωπίζει τη σχετική με την τιμή συναλλάγματος πολιτική του ως πρόβλημα κοινού ενδιαφέροντος.

2. Αν το Κράτος μέλος μεταβάλει την τιμή συναλλάγματος του κατά τρόπο που δεν ανταποκρίνεται στους στόχους του άρθρου 104 και που νοθεύει σοβαρά τους όρους του ανταγωνισμού, η Επιτροπή δύναται, κατόπιν διαβουλεύσεως με τη Νομισματική Επιτροπή, να επιτρέψει σε άλλα Κράτη μέλη να λάβουν, για μία αυστηρά περιορισμένη περίοδο, τα αναγκαία μέτρα για την αντιμετώπιση των συνεπειών της ενεργείας αυτής. Η Επιτροπή ορίζει τους όρους και τις λεπτομέρειες των μέτρων αυτών.
Αρθρο 156.

(Αρθρο που καταργήθηκε από το άρθρο 19 της συνθήκης συγχωνεύσεως)

[Βλέπε άρθρο 18 της συνθήκης συγχωνεύσεως που έχει ως εξής:

Η Επιτροπή δημοσιεύει κατ’έτος, ένα μήνα τουλάχιστον προ της ενάρξεως της συνόδου του Ευρωπαϊκού Κοινοβουλίου, γενική έκθεση περί της δραστηριότητος των Κοινοτήτων.]
Συνθήκη περί ιδρύσεως της Ευρωπαϊκής Οικονομικής Κοινότητος, Σύμβαση περί ορισμένων κοινών οργάνων των Ευρωπαϊκών Κοινοτήτων, Τμήμα ΙΙ : Το Δικαστήριο, Άρθρο 3





Αρθρο 3 Οι αρμοδιότητες, τις οποίες παρέχουν στο Δικαστήριο η συνθήκη περί ιδρύσεως της Ευρωπαϊκής Οικονομικής Κοινότητος και η συνθήκη περί ιδρύσεως της Ευρωπαϊκής Κοινότητος Ατομικής Ενεργείας ασκούνται, κατά τους όρους που προβλέπονται αντιστοίχως στις συνθήκες αυτές, από ένα ενιαίο Δικαστήριο. Η σύνθεση του Δικαστηρίου αυτού και ο διορισμός των μελών του, πραγματοποιείται κατά τα άρθρα 165 έως 167 της συνθήκης περί ιδρύσεως της Ευρωπαϊκής Οικονομικής Κοινότητος και τα άρθρα 137 έως 139 της συνθήκης περί ιδρύσεως της Ευρωπαϊκής Κοινότητος Ατομικής Ενεργείας.
Αρθρο 151.

(Αρθρο που καταρτήθηκε από το άρθρο 7 της συνθήκης συγχωνεύσεως)

[Βλέπε άρθρα 5 και 4 της συνθήκης συγχωνεύσεως που έχουν ως εξής:

Αρθρο 5:

Το Συμβούλιο θεσπίζει τον κανονισμό του.

Αρθρο 4:

Μία επιτροπή αποτελούμενη από μονίμους αντιπροσώπους των Κρατών μελών έχει ως έργο την προετοιμασία των εργασιών του Συμβουλίου και την εκτέλεση των εντολών που της ανατίθενται από το Συμβούλιο.]
Αρθρο 205

Η Επιτροπή εκτελεί τον προϋπολογισμό, κατά τις διατάξεις του κανονισμού που εκδίδεται εις εκτελέση του άρθρου 209, με δική της ευθύνη και εντός των ορίων των πιστώσεων που ενεκρίθησαν.

Ο κανονισμός προβλέπει τον ειδικό τρόπο κατά τον οποίο κάθε όργανο συμμετέχει στην εκτέλεση των ιδίων δαπανών.

Η Επιτροπή δύναται να προβαίνει, εντός των ορίων και υπό τις προϋποθεσεις του κανονισμού που εκδίδεται εις εκτέλεση του άρθρου 209, σε μεταφορές πιστώσεων του προϋπολογισμού είτε από κεφάλαιο σε κεφάλαιο είτε από υποδιαίρεση σε υποδιαίρεση.
11957E129

Συνθήκη περί ιδρύσεως της Ευρωπαϊκής Οικονομικής Κοινότητος, Μέρος τρίτο - Η πολιτική της Κοινότητoς, Τίτλος IV - Η Ευρωπαϊκή Τράπεζα Επενδύσεων, Άρθρο 129
Συνθήκη περί ιδρύσεως της Ευρωπαϊκής Οικονομικής Κοινότητος, Μέρος έκτο - Γενικές και τελικές διατάξεις, Άρθρο 221





Αρθρο 221. Με την επιφύλαξη των άλλων διατάξεων της παρούσης συνθήκης και εντός τριών ετών από την έναρξη της ισχύος της, τα Κράτη μέλη παρέχουν στους υπηκόους των άλλων Κρατών μελών μεταχείριση ίση με την παρεχομένη στους υπηκόους τους, σχετικά με τη συμμετοχή τους στο κεφάλαιο εταιριών κατά την έννοια του άρθρου 58.
Αρθρο 110.

(*) Νέα αρίθμηση του κεφαλαίου όπως ορίζεται από το άρθρο 20, παράγραφος 2 της ΕΕΠ.

Τα Κράτη μέλη αποσκοπούν, με τη δημιουργία τελωνειακής ενώσεως μεταξύ τους, να συμβάλουν προς το κοινό συμφέρον στην αρμονική ανάπτυξη του παγκόσμιου εμπορίου, στην προοδευτική κατάργηση των περιορισμών στις διεθνείς συναλλαγές και στον περιορισμό των τελωνειακών φραγμών.

Κατά τη θέσπιση της κοινής εμπορικής πολιτικής λαμβάνεται υπόψη η ευμενής επίπτωση που δύναται να έχει στην αύξηση της ανταγωνιστικότητος των επιχειρήσεων των Κρατών μελών η κατάργηση των δασμών μεταξύ τους.
Συνθήκη περί ιδρύσεως της Ευρωπαϊκής Οικονομικής Κοινότητος, Μέρος πέμπτο - Τα όργανα της Κοινότητος, Τίτλος Ι - Διατάξεις περί των οργάνων, Κεφάλαιο 1: Τα όργανα, Τμήμα τέταρτο: Το Δικαστήριο, Άρθρο 184





Αρθρο 184. Παρά τη λήξη της προθεσμίας του άρθρου 173 τρίτη παράγραφος, κάθε διάδικος σε διαφορά όπου τίθενται υπό αμφισβήτηση η ισχύς κανονισμού του Συμβουλίου ή της Επιτροπής δύναται να επικαλεσθεί στο Δικαστήριο το ανεφάρμοστο του κανονισμού αυτού για έναν από τους λόγους που προβλέπονται στο άρθρο 173 πρώτη παράγραφος.
Αρθρο 245.

Η Επιτροπή αρχίζει τις εργασίες της και ασκεί τα καθήκοντα που της αναθέτει η παρούσα συνθήκη μόλις διορισθούν τα μέλη της.

Η Επιτροπή, από της ενάρξεως των εργασιών της, προβαίνει στις μελέτες και πραγματοποιεί τις επαφές που είναι αναγκαίες, για να σχηματίσει συνολική εικόνα της οικονομικής καταστάσεως της Κοινότητος.
ΑΡΘΡΟ 26.

Η Επιτροπή δύναται να επιτρέψει σε ένα Κράτος μέλος που αντιμετωπίζει ιδιαίτερες δυσχέρειες να αναβάλει τη μείωση ή ύψωση των δασμών ορισμένων κλάσεων του δασμολογίου του, την οποία οφείλει να πραγματοποιήσει δυνάμει του άρθρου 23.

Η άδεια δύναται να δοθεί μόνο για περιορισμένη διάρκεια και μόνο για σύνολο δασμολογικών κλάσεων που δεν αντιπροσωπεύουν στο εν λόγω κράτος περισσότερο από 5% της αξίας των εισαγωγών του από τρίτες χώρες κατά τη διάρκεια του τελευταίου έτους για το οποίο υπάρχουν στατιστικά στοιχεία.
11957E152

Συνθήκη περί ιδρύσεως της Ευρωπαϊκής Οικονομικής Κοινότητος, Μέρος πέμπτο - Τα όργανα της Κοινότητος, Τίτλος Ι - Διατάξεις περί των οργάνων, Κεφάλαιο 1: Τα όργανα, Τμήμα δεύτερο: Το Συμβούλιο, Άρθρο 152
Αρθρο 18

Η διαδικασία ενώπιον του Δικαστηρίου περιλαμβάνει δύο στάδια: την έγγραφη και την προφορική διαδικασία.

Η έγγραφη διαδικασία περιλαμβάνει τη γνωστοποίηση στους διαδίκους καθώς και στα όργανα της Κοινότητος των οποίων οι αποφάσεις προσβάλλονται, των αιτήσεων, υπομνημάτων, απαντήσεων και παρατηρήσεων και ενδεχομένως των αντικρούσεων, καθώς και όλων των προς υποστήριξη στοιχείων και εγγράφων ή των επισήμων αντιγράφων τους.

Οι γνωστοποιήσεις γίνονται επιμελεία του γραμματέως κατά τη σειρά και εντός των προθεσμιών που καθορίζει ο κανονισμός διαδικασίας.

Η προφορική διαδικασία περιλαμβάνει την ανάγνωση της εισηγήσεως του εισηγητού δικαστού, την υπό του Δικαστηρίου ακρόαση των εκπροσώπων, των συμβούλων και των δικηγόρων και των προτάσεων του γενικού εισαγγελέως, καθώς και, ενδεχομένως, την εξέταση των μαρτύρων και των πραγματογνωμόνων.
Αρθρο 112.

(*) Νέα αρίθμηση του κεφαλαίου όπως ορίζεται από το άρθρο 20, παράγραφος 2 της ΕΕΠ

1. Με την επιφύλαξη των ανειλημμένων από τα Κράτη μέλη υποχρεώσεων στο πλαίσιο άλλων διεθνών οργανισμών, τα συστήματα ενισχύσεων που χορηγούνται από τα Κράτη μέλη για τις εξαγωγές προς τρίτες χώρες εναρμονίζονται προοδευτικώς προς της λήξεως της μεταβατικής περιόδου, κατά το αναγκαίο μέτρο για την αποφυγή νοθεύσεως του ανταγωνισμού μεταξύ των επιχειρήσεων της Κοινότητος.

Το Συμβούλιο εκδίδει, προτάσει της Επιτροπής, τις αναγκαίες για το σκοπό αυτόν οδηγίες, ομοφώνως μεν μέχρι του τέλους του δευτέρου σταδίου, με ειδική δε πλειοψηφία ακολούθως.

2. Οι προηγούμενες διατάξεις δεν εφαρμόζονται επί των επιστροφών δασμών ή φορολογικών επιβαρύνσεων ισοδυνάμου αποτελέσματος ούτε επί επιστροφών εμμέσων φόρων, συμπεριλαμβανομένων των φόρων κύκλου εργασιών, των ειδικών φόρων, καταναλώσεως και των λοιπών εμμέσων φόρων, κατά την εξαγωγή εμπορεύματος από Κράτος μέλος προς τρίτη χώρα, κατά το μέτρο που οι συγκεκριμένες επιστροφές δεν υπερβαίνουν τις επιβαρύνσεις που βαρύνουν άμεσα ή έμμεσα τα εξαγόμενα προϊόντα.
ΑΡΘΡΟ 5.

Τα Κράτη μέλη λαμβάνουν κάθε γενικό ή ειδικό μέτρο κατάλληλο να εξασφαλίσει την εκπλήρωση των υποχρεώσεων που απορρέουν από την παρούσα συνθήκη ή προκύπτουν από πράξεις των οργάνων της Κοινότητος. Διευκολύνουν την Κοινότητα στην εκτέλεση της αποστολής της.

Απέχουν από κάθε μέτρο που δύναται να θέσει σε κίνδυνο την πραγματοποίηση των σκοπών της παρούσης συνθήκης.
ΑΡΘΡΟ 43.

1. Για τη χάραξη των κατευθυντηρίων γραμμών κοινής γεωργικής πολιτικής, η Επιτροπή συγκαλεί συνδιάσκεψη των Κρατών μελών από την έναρξη της ισχύος της παρούσης συνθήκης, για να προβεί σε σύγκριση της γεωργικής πολιτικής τους, ιδιαίτερα διά της απογραφής των παραγωγικών δυνατοτήτων και αναγκών τους.

2. Η Επιτροπή λαμβάνοντας υπόψη τις εργασίες της συνδιασκέψεως που προβλέπει η παράγραφος 1, κατόπιν διαβουλεύσεως με την Οικονομική και Κοινωνική Επιτροπή και εντός δύο ετών από την έναρξη της ισχύος της παρούσης συνθήκης, υποβάλλει προτάσεις για τη διαμόρφωση και την εφαρμογή της κοινής γεωργικής πολιτικής, συμπεριλαμβανομένης και της αντικαταστάσεως των εθνικών οργανώσεων αγοράς από τις μορφές κοινής οργανώσεως του άρθρου 40 παράγραφος 2, καθώς και για την εκτέλεση των μέτρων που ειδικά προβλέπονται στον παρόντα τίτλο.

Κατά την σύνταξη των προτάσεων αυτών λαμβάνεται υπόψη η αλληλεξάρτηση των γεωργικών θεμάτων που αναφέρονται στον παρόντα τίτλο.

Προτάσει της Επιτροπής και κατόπιν διαβουλεύσεως με το Ευρωπαϊκό Κοινοβούλιο, το Συμβούλιο πέραν των συστάσεων που δύναται να διατυπώσει, εκδίδει κανονισμούς ή οδηγίες, ή λαμβάνει αποφάσεις, ομοφώνως μεν κατά τη διάρκεια των δύο πρώτων σταδίων, με ειδική δε πλειοψηφία ακολούθως.

3. Το Συμβούλιο, με ειδική πλειοψηφία, και σύμφωνα με τους όρους που προβλέπονται στην πρηγουμένη παράγραφο, δύναται να αντικαταστήσει τις εθνικές οργανώσεις αγοράς με την κοινή οργάνωση πυ προβλέπεται στην παράγραφο 2 του άρθρου 40:

α) αν η κοινή οργάνωση προσφέρει στα Κράτη μέλη, που αντιτίθενται στο μέτρο αυτό και που διαθέτουν δική τους εθνική οργάνωση για τη συγκεκριμένη παραγωγή, ισοδύναμες εγγυήσεις για την απασχόληση και το βιοτικό επίπεδο των ενδιαφερομένων παραγωγών, λαμβάνοντας υπόψη το ρυθμό των δυνατών προσαρμογών και των αναγκαίων εξειδικεύσεων·και

β) αν η οργάνωση αυτή εξασφαλίζει στις συναλλαγές στο εσωτερικό της Κοινότητος όρους ανάλογους με εκείνους που υπάρχουν σε μία εθνική αγορά.

4. Αν δημιουργηθεί κοινή οργάνωση για ορισμένες πρώτες ύλες, πριν να υπάρξει ακόμη κοινή οργάνωση για τα αντίστοιχα μεταποιημένα προϊόντα, οι εν λόγω πρώτες ύλες, οι οποίες χρησιμοποιούνται για τα μεταποιημένα προϊόντα που προορίζονται για εξαγωγή σε τρίτες χώρες, είναι δυνατό να εισάγονται από το εξωτερικό της Κοινότητος.
Αρθρο 22.

1. Η Τράπεζα δανείζεται από τις διεθνείς κεφαλαιαγορές τους αναγκαίους πόρους για την εκπλήρωση των σκοπών της.

2. Η Τράπεζα δύναται να δανεισθεί από την κεφαλαιαγορά Κράτους μέλους, στο πλαίσιο των διατάξεων που εφαρμόζονται για τις εσωτερικές εκδόσεις δανείων ή, ελλείψει τέτοιων διατάξεων σε Κράτος μέλος, αφού το κράτος αυτό και η Τράπεζα έχουν συνεννοηθεί και συμφωνήσει για το προτεινόμενο απ’αυτή δάνειο.

Οι αρμόδιες αρχές του Κράτους μέλους δύναται να αρνηθούν να παρέχουν τη συναίνεσή τους μόνο αν υπάρχουν φόβοι σοβαρών διαταραχών στην κεφαλαιαγορά του κράτους αυτού.
ΔΗΛΩΣΗ ΠΡΟΘΕΣΕΩΣ εν όψει της συνδέσεως με την Ευρωπαϊκή Οικονομική Κοινότητα του Σουρινάμ και των Ολλανδικών Αντιλλών

ΟΙ ΚΥΒΕΡΝΗΣΕΙΣ ΤΟΥ ΒΑΣΙΛΕΙΟΥ ΤΟΥ ΒΕΛΓΙΟΥ, ΤΗΣ ΟΜΟΣΠΟΝΔΙΑΚΗΣ ΔΗΜΟΚΡΑΤΙΑΣ ΤΗΣ ΓΕΡΜΑΝΙΑΣ, ΤΗΣ ΓΑΛΛΙΚΗΣ ΔΗΜΟΚΡΑΤΙΑΣ, ΤΗΣ ΙΤΑΛΙΚΗΣ ΔΗΜΟΚΡΑΤΙΑΣ, ΤΟΥ ΜΕΓΑΛΟΥ ΔΟΥΚΑΤΟΥ ΤΟΥ ΛΟΥΞΕΜΒΟΥΡΓΟΥ ΚΑΙ ΤΟΥ ΒΑΣΙΛΕΙΟΥ ΤΩΝ ΚΑΤΩ ΧΩΡΩΝ,

ΛΑΜΒΑΝΟΝΤΑΣ ΥΠΟΨΗ τους στενούς δεσμούς που ενώνουν τα τμήματα του Βασιλείου των Κάτω Χωρών,

ΜΕΡΙΜΝΩΝΤΑΣ να διατηρήσουν και να εντείνουν τα παραδοσιακά ρεύματα συναλλαγών μεταξύ των Κρατών μελών της Ευρωπαϊκής Οικονομικής Κοινότητος αφ’ενός και του Σουρινάμ και των Ολλανδικών Αντιλλών αφ’ετέρου και να συμβάλλουν στην οικονομική και κοινωνική ανάπτυξη των χωρών αυτών,

ΔΗΛΩΝΟΥΝ ΟΤΙ ΕΙΝΑΙ ΠΡΟΘΥΜΕΣ από της ενάρξεως της ισχύος της συνθήκης, και μετά από αίτηση του Βασιλείου των Κάτω Χωρών, να αρχίσουν διαπραγματεύσεις με σκοπό τη σύναψη συμβάσεων οικονομικής συνδέσεως του Σουρινάμ και των Ολλανδικών Αντιλλών με την Κοινότητα.

ΔΗΛΩΣΗ ΠΡΟΘΕΣΕΩΣ εν όψει της συνδέσεως με την Ευρωπαϊκή Οικονομική Κοινότητα του Σουρινάμ και των Ολλανδικών Αντιλλών

ΟΙ ΚΥΒΕΡΝΗΣΕΙΣ ΤΟΥ ΒΑΣΙΛΕΙΟΥ ΤΟΥ ΒΕΛΓΙΟΥ, ΤΗΣ ΟΜΟΣΠΟΝΔΙΑΚΗΣ ΔΗΜΟΚΡΑΤΙΑΣ ΤΗΣ ΓΕΡΜΑΝΙΑΣ, ΤΗΣ ΓΑΛΛΙΚΗΣ ΔΗΜΟΚΡΑΤΙΑΣ, ΤΗΣ ΙΤΑΛΙΚΗΣ ΔΗΜΟΚΡΑΤΙΑΣ, ΤΟΥ ΜΕΓΑΛΟΥ ΔΟΥΚΑΤΟΥ ΤΟΥ ΛΟΥΞΕΜΒΟΥΡΓΟΥ ΚΑΙ ΤΟΥ ΒΑΣΙΛΕΙΟΥ ΤΩΝ ΚΑΤΩ ΧΩΡΩΝ,

ΛΑΜΒΑΝΟΝΤΑΣ ΥΠΟΨΗ τους στενούς δεσμούς που ενώνουν τα τμήματα του Βασιλείου των Κάτω Χωρών,

ΜΕΡΙΜΝΩΝΤΑΣ να διατηρήσουν και να εντείνουν τα παραδοσιακά ρεύματα συναλλαγών μεταξύ των Κρατών μελών της Ευρωπαϊκής Οικονομικής Κοινότητος αφ’ενός και του Σουρινάμ και των Ολλανδικών Αντιλλών αφ’ετέρου και να συμβάλλουν στην οικονομική και κοινωνική ανάπτυξη των χωρών αυτών,

ΔΗΛΩΝΟΥΝ ΟΤΙ ΕΙΝΑΙ ΠΡΟΘΥΜΕΣ από της ενάρξεως της ισχύος της συνθήκης, και μετά από αίτηση του Βασιλείου των Κάτω Χωρών, να αρχίσουν διαπραγματεύσεις με σκοπό τη σύναψη συμβάσεων οικονομικής συνδέσεως του Σουρινάμ και των Ολλανδικών Αντιλλών με την Κοινότητα.
Αρθρο 47.

Ο πρόεδρος του Συμβουλίου, αμέσως μετά την ορκομωσία, ορίζει διά κληρώσεως τους δικαστές και τους γενικούς εισαγγελείς των οποίων η θητεία υπόκειται σε ανανέωση κατά τη λήξη της πρώτης περιόδου των τριών ετών, σύμφωνα με το άρθρο 139 παράγραφοι δεύτερη και τρίτη της συνθήκης.

ΕΙΣ ΠΙΣΤΩΣΗ ΤΩΝ ΑΝΩΤΕΡΩ οι υπογεγραμμένοι πληρεξούσιοι υπέγραψαν το παρόν πρωτόκολλο.

Έγινε στις Βρυξέλλες, στις δεκαεπτά Απριλίου χίλια εννιακόσια πενήντα επτά.

J. Ch. SNOY D'OPPUERS

C. F. OPHULS

Robert NARJOLIN

Vittorio BADINI CONFALONIERI

Lambert SCHAUS

J. LINTHORST HOMAN
ΠΡΑΚΤΙΚΑ ΤΗΣ ΔΙΟΡΘΩΣΗΣ ΤΗΣ ΣΥΝΘΗΚΗΣ ΓΙΑ ΤΗΝ ΙΔΡΥΣΗ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΤΟΜΙΚΗΣ ΕΝΕΡΓΕΙΑΣ Η ΟΠΟΙΑ ΥΠΕΓΡΑΦΗ ΣΤΗ ΡΩΜΗ ΣΤΙΣ 25 ΜΑΡΤΙΟΥ 1957

(1999/C 323/01)

Επειδή ανακαλύφθηκαν ορισμένα τεχνικά σφάλματα στο πρωτότυπο κείμενο της συνθήκης για την ίδρυση της Ευρωπαϊκής Κοινότητας Ατομικής Ενέργειας, η οποία υπεγράφη στη Ρώμη στις 25 Μαρτίου 1957, θεματοφύλακας της οποίας είναι η κυβέρνηση της Ιταλικής Δημοκρατίας,

επειδή τα σφάλματα αυτά περιήλθαν εις γνώση των κρατών που έχουν υπογράψει τη συνθήκη, με την από 25ης Ιουνίου 1999 επιστολή του Jurisconsulte του Συμβουλίου της Ευρωπαϊκής Ένωσης προς τους Μονίμους Αντιπροσώπους των κρατών μελών και επειδή τα κράτη μέλη δεν διατύπωσαν αντιρρήσεις όσον αφορά τις διορθώσεις που προτείνονται στην επιστολή αυτή πριν από τη λήξη της προθεσμίας που αναφέρεται στην εν λόγω επιστολή,

έγινε σήμερα, στο Υπουργείο Εξωτερικών της Ιταλικής Δημοκρατίας, η διόρθωση των εν λόγω σφαλμάτων όπως αναφέρεται στο παράρτημα.

Σε πίστωση των ανωτέρω, συνετάχθη το παρόν πρακτικό, αντίγραφο του οποίου θα αποσταλεί στις κυβερνήσεις των κρατών που έχουν υπογράψει την εν λόγω συνθήκη.

Έγινε στη Ρώμη, είκοση έξι Ιουλίου του έτους χίλια εννιακόσια ενενήντα εννέα.

Ο προϊστάμενος της υπηρεσίας διπλωματικών διαφορών, συθηκών και νομοθετικών θεμάτων

>PIC FILE= "C_1999323EL.000102.TIF">

ΠΑΡΑΡΤΗΜΑ Α

Άρθρο 156, της συνθήκης Ευρατόμ

Αντί: "Παρά τη λήξη της προθεσμίας του άρθρου 146 τρίτη παράγραφος ... για έναν από τους λόγους που προβλέπονται στο άρθρο 146 πρώτη παράγραφος",

Διάβαζε: "Παρά τη λήξη της προθεσμίας του άρθρου 146 πέμπτο εδάφιο ... για έναν από τους λόγους που προβλέπονται στο άρθρο 146 δεύτερο εδάφιο".

Άρθρο 177, παράγραφος 5, πρώτο εδάφιο, σημείο β), τρίτη περίπτωση της συνθήκης Ευρατόμ

Αντί: "- αν, κατ' εφαρμογήν ενός από τα ανωτέρω εδάφια, ...",

Διάβαζε: "- αν, κατ' εφαρμογήν μίας από τις ανωτέρω δύο περιπτώσεις, ...".
Αρθρο 101

Στο πλαίσιο της αρμοδιότητός της, η Κοινότης δύναται να αναλαμβάνει δεσμεύσεις διά της συνάψεως συμφωνιών ή συμβάσεων με τρίτο κράτος, διεθνή οργανισμό ή υπήκοο τρίτου κράτους.

Η Επιτροπή διαπραγματεύεται τις συμφωνίες ή συμβάσεις αυτές σύμφωνα με τις οδηγίες του Συμβουλίου. Οι συμφωνίες ή συμβάσεις αυτές συνάπτονται από την Επιτροπή με την έγκριση του Συμβουλίου που αποφασίζει με ειδική πλειοψηφία.

Εν τούτοις, τις συμφωνίες ή συμβάσεις των οποίων η εκτέλεση δεν απαιτεί παρέμβαση του Συμβουλίου και δύναται να εξασφαλίζεται εντός των ορίων του σχετικού προϋπολογισμού, διαπραγματεύεται ή συνάπτει η Επιτροπή με την υποχρέωση να ενημερώνει σχετικώς το Συμβούλιο.
Αρθρο 1

Οι εξουσίες και αρμοδιότητες τις οποίες παρέχουν στη Συνέλευση η συνθήκη περί ιδρύσεως της Ευρωπαϊκής Οικονομικής Κοινότητος και η συνθήκη περί ιδρύσεως της Ευρωπαϊκής Κοινότητος Ατομικής Ενεργείας, ασκούνται κατά τους όρους που προβλέπονται αντιστοίχως στις συνθήκες αυτές, από μία ενιαία Συνέλευση. Η σύνθεση της Συνελεύσεως αυτής και ο διορισμός των μελών της πραγματοποιείται κατά το άρθρο 138 της συνθήκης περί ιδρύσεως της Ευρωπαϊκής Οικονομικής Κοινότητος και το άρθρο 108 της συνθήκης περί ιδρύσεως της Ευρωπαϊκής Κοινότητος Ατομικής Ενεργείας (*).

(*)ΣΗΜΕΙΩΜΑ ΤΩΝ ΕΚΔΟΤΩΝ: Κατά παρέκκλιση από τις διατάξεις του άρθρου 3 της ΕΕΠ, και για ιστορικούς λόγους, ο όρος «Συνέλευση» δεν αντικαταστάθηκε από τους όρους «Ευρωπαϊκό Κοινοβούλιο».
Αρθρο 43.

Η Επιτροπή συζητεί με τα πρόσωπα ή τις επιχειρήσεις επί όλων των σημείων των σχεδίων επενδύσεων που συνδέονται με τους σκοπούς της παρούσης συνθήκης.

Η Επιτροπή ανακοινώνει την άποψή της στο ενδιαφερόμενο Κράτος μέλος.